38. ΠΡΟΕΔΡΙΚΟΝ ΔΙΑΤΑΓΜΑ υπ’αριθ.615  της 23/23 Σεπτ.1974 (ΦΕΚ Α΄259) Περί επαναφοράς εν ισχύι των άρθρ. 11 και 20 του Συντάγματος. Έχοντες υπ’όψει τας διατάξεις :  α) Του άρθρ.91 του Συντάγμτος. β) Του άρθρ. 12 της από 1/1.8.74 Καταστατικής Συντακτικής Πράξεως «περί αποκαταστάσεως της δημοκρατικής νομιμότητος κλπ.» και  γ) Το άρθρ.16 του Ν.Δ.798/1971 «περί καταστάσεως πολιορκίας», προτάσει του Ημετέρου Υπουργικού Συμβουλίου, αποφασίζομεν: Άρθρ.1.- Από της ενάρξεως της ισχύος του παρόντος Δ/τος αίρεται η αναστολή ισχύος των άρθρ.11 και 20 του Συντάγματος, ως αύτη απηγγέλθη δια του Π.Δ.411/1973 «περί κηρύξεως της Χώρας εις κατάστασιν πολιορκίας και αναστολής της ισχύος διατάξεων του Συντάγματος» (κατωτ. σελ. 38,07) ούτινος η ισχύς παρετάθη δια του άρθρ. 10 παρ. 3 της από 5/7.8.1974 Συντακτικής Πράξεως «περί συμπληρώσεως της από 1/1.8.1974 Συντακτικής Πράξεως». Άρθρ.2.-Εκκρεμείς υποθέσεις ενώπιον των στρατιωτικών δικαστηρίων αφορώσαι εις παραβάσεις σχετιζομένας προς τα άρθρ. 11 και 20 του Συντάγματος των οποίων κατηγορούμενοι είναι ιδιώται, μεταβιβάζονται υπό των στρατιωτικών αρχών εις τα αρμόδια κοινά ποινικά δικαστήρια. Εις τους επί της Εθνικής Αμύνης και Δικαιοσύνης Υπουργούς, ανατίθεμεν την δημοσίευσιν και την εκτέλεσιν του παρόντος. 